[bookmark: _Hlk36629133]Представљен Програм економских мера за подршку привреди
[bookmark: _GoBack]Министарство финансија представило је јавности Програм економских мера за подршку привреди Србије и  смањивање негативних ефеката проузрокованих пандемијом вируса COVID-19. 
Програм економских мера вредан је 5,1 милијарду евра или 608,3 милијарди динара што представља половину годишњег буџета Републике Србије.  Економски Програм има два циља – да помогне  привреди, поготову приватном сектору, али и грађанима да задрже радна места и плате. 
Oчекује се доношење прописа који су неопходни за спровођење овог Програма.

[bookmark: _Hlk36629243] Економске мере подељене су у четири групе:
-  мере пореске политике, 
-  директна помоћ приватном сектору,
-  мере за очување ликвидности, и
[bookmark: _Hlk36622157]-  директна помоћ свим пунолетним грађанима Републике Србије.

Мере пореске политике предвиђају:
1.одлагање плаћања пореза на зараде и доприносе за предузећа у приватном сектору током трајања ванредног стања, а најмање у периоду од три месеца, уз каснију отплату настале обавезе у ратама са почетком најраније од 2021. године (са могућношћу отплате у периоду до 24 месеца);
2. одлаже се и плаћање аконтације пореза на добит у другом кварталу 2020. године за сва предузећа; 
3. даваоци донација ослобађају се обавезе плаћања ПДВ-а.

Директна помоћ приватном сектору 
Ова мера подразумева уплату микро, малим и средњим предузећима у приватном сектору у висини три минималне зараде за запослене, за време трајања ванредног стања.
Такође, предвиђена је директна помоћ и великим предузећима у приватном сектору у виду уплате у висини 50% нето минималне зараде за време трајања ванредног стања, за запослене којима је решењем утврђен престанак рада.
Овај програм се не примењује на привредне субјекте који су током ванредног стања умањили број запослених за више од 10%, као ни на она предузећа која су прекинула пословање пре проглашења ванредног стања, односно пре 15.марта 2020. године.

Мере за очување ликвидности 
Ове мере подразумевају финансијску подршку кроз Фонд за развој, који ће ставити на располагање око 200 милиона евра кредита за ликвидност за микро, мала и средња предузећа, привредне субјекте, пољопривредна газдинства и задруге. Такође, Србија ће комерцијалним банкама обезбедити и гарантну шему за кредите за одржавање ликвидности обртних средстава за микро, мала и средња предузећа, као и пољопривредна газдинства. 

Директна помоћ свим пунолетним грађанима Републике Србије.
Четврта мера јесте издвајање средстава у износу од 100 евра за све пунолетне грађане. Након укидања ванредног стања сваки пунолетан грађанин Србије добиће 100 евра у динарској противвредности.

Опширније на сајту Министарства финансија.

